Brennevinskardet
Store norske leksikon,Geografi,Norges geografi,Trøndelag,Lierne
Brennevinskardet er en fjellovergang i Lierne kommune, Trøndelag fylke, i Sørli på riksgrensen mellom fjellene Allegaissa og Plassagaissa, sørvest for Blåfjellvatnene.
Navnets opprinnelse er uklar, men tradisjonen forteller at da riksgrensen ble gått opp i 1751 og grensekommisjonen var kommet frem til Jævsjøhatten og Allegaissa, ble de svenske representanter skjenket fulle, og nordmennene fikk dem med på å legge grensen rett østover til Kvithattfjellet. Dermed ble Lierne liggende på den norske siden av grensen. Les mer i Store norske leksikon Lierne Trøndelag riksgrensen